Shaka e të qeshura mes njerëzve të Uashingtonit dhe Hollivudit
Në Uashington, u zhvillua mbrëmë darka vjetore e 100-të e gazetarëve korrespondentë në Shtëpinë e Bardhë
Njerëzit e famshëm të Uashingtonit dhe të Hollivudit u mblodhën mbrëmë për darkën e 100-të vjetore të Korrespondentëve të Shtëpisë së Bardhë. Kjo darkë gala është një aktivitet ku mbizotëron humori dhe shakatë. Presidenti Barak Obama, siç bëjnë presidentët tradicionalisht, ishte i pranishëm në ceremoninë e përvitshme në Uashington dhe bëri shaka të ndryshme, disa prej tyre drejtuar administratës së tij. Zoti Obama bëri humor me fillimin e trazuar të faqes qeveritare të internetit të programit të kujdesit shëndetësor: tha Presidenti. Presidenti bëri shaka dhe me rrjetin televiziv konservator Fox News, drejtuesit dhe komentatorët e emisioneve të të cilit kanë vënë në pikëpyetje shtetësinë e zotit Obama. Shakaja përfshiu një referencë për zonjën Hillari Klinton, e cila mund të kandidojë për presidente në vitin 2016. tha zoti Obama. Joel McHale, drejtues i emisionit “The Soup” në televizionin E Network dhe aktor kryesor i komedisë “Community” të rrjetit NBC, ishte moderatori i mbrëmjes. Mes yjeve të Hollivudit ishte e pranishme dhe aktorja fituese e Çmimit Oskar Lupita Nyong'o. Të ftuar të tjerë përfshinin guvernatorin e Nju Xhersit Chris Christie, senatorin John McCain, shefen e FMN-së Christine Lagarde, etj. Darka vjetore mbledh fonde për bursa për studentë të universiteteve.